Ego Hugo Dux Burgundiæ notum facimus omnibus præsentes litteras inspecturis, quòd in præsentia Andreæ Domini Espissiæ,  mandati nostri à nobis constituti, videlicet Boini Vigerij Castellionis,  Petri de Corbigny Præpositi Aualonis, Ioannes de Vineis,  filij eius, videlicet Andreas, Nicolaus Clericus, Hugoino  Achardus,  omnes alij hæredes sui quitauerunt Ecclesiæ Reomaensi spontanei, non coacti, absque vlla reclamatione, quidquid iuris se dicebant habere in omni vtilitate in villa de Soanceio cum appendiciis suis,  in finagio eiusdem villæ, si quid iuris in eodem habebant. Dictus autem Andreas Dominus Espissiæ, Ioannes de Vineis,  filij eius supradicti non humiliter rogauerunt, vt dictam villam de Soanceio cum appendiciis suis aduersùs eos,  aduersùs omnes homines manuteneremus  defenderemus Abbati  Conuentui Reomaensi,  de dictæ quitatione legitimam garantiam eidem Ecclesiæ portatemus. Nos verò precibus supra dictorum inclinati, dictam villam de Soanceio cum appendiciis suis tenemur defendere  conseruare bona fide memoratæ Ecclesiæ Reomaensi. Et vt ista quitatio rata maneat  inconcussa, ad instantiam supradictorum præsentes litteras suprà dictis Abbati  Conuentui tradidimus sigillinostri munimine roboratas. Actum est hoc anno Domini millesimo ducentesimo tricesimo, mense Ianuario.